Publication: Magyar Közlöny
Issue: MK-2007-174 (Year: 2007, Number: 174)
Era: 2004-2010
Section: 48/2001. (XII. 29.) OM rendelet 2. § (3) bekezdésén. a jogorvoslati jog a közigazgatási hatósági eljárás és szolgáltatás általános szabályairól szóló 2004. évi CXL. törvény
Paragraph Index: 2240

2008. második félévében tesz javaslatot, összhangban a konvergencia programban megjelölt irányokkal. A munkavállalói oldal jelezte, hogy az oldal az adótörvényekrõl további tárgyalásokat kíván folytatni és üdvözölte a Kormány feketegazdaság elleni fellépését. Hiányolta az adótörvények módosításához kapcsolódó hatástanulmányok, indoklások és számítások közzétételét. Kiemelte a kiskeresetû munkavállalók, valamint a hosszú szolgálati idõvel rendelkezõ, közszférában dolgozó tisztviselõk egyre nehezedõ helyzetét. Kérte, hogy kerüljön további átgondolásra az adórendszer átalakítása, és szükségesnek vétel, hogy annak kedvezõ hatásai sokkal szélesebb társadalmi kört érintsenek. A kisadók összevonása kapcsán egyetértett az adminisztrációs terhek csökkentésével, és javasolta a szakképzési járulék munkáltatók által történõ felhasználási rendszerének megtartását. Kifejtette, hogy az értékalapú ingatlanadóztatást elfogadhatónak tartja, abban az esetben, ha bevezetésével párhuzamosan a jövedelmek adóterhelése csökken. A javaslatban szereplõ megoldást a munkavállalói oldal azért sem fogadja el, mivel az önkormányzatokra hárítja át az adóztatási kötelezettséget. A járulékrendszer tervezett átalakítását a konkrét adatok és számítások hiányában nem támogatja. A munkáltatói oldal pozitívan értékelte, hogy az adómódosító törvényjavaslatokat idõben, a Kormány jóváhagyása, illetve a Parlamenthez történõ benyújtása elõtt tárgyalhatja az OÉT. Az alapos véleményezést azonban gyakorlatilag lehetetlenné tette az egyeztetõ tárgyalásokra rendelkezésre álló nagyon rövid idõ. A véleményalkotást megnehezíti, hogy a törvényjavaslathoz semmilyen számítási anyagot, hatáselemzést, sõt indoklást sem kaptak az érdekképviseletek. Nem lehet tudni az adóváltozások költségvetési hatásait, a lakosság, illetve a vállalkozások adóterhelésének várható alakulását. Így annak ismerete nélkül tárgyalja az OÉT az adótörvényeket, hogy a konvergencia program keretit, ez évi várható teljesítését figyelembe véve, milyen lehetõség van 2008-ra az adóteher-csökkentésre. Az adórendszer egyszerûsítése jegyében a legnagyobb tétel a kisadók tervezett összevonása, ez azonban tartalmát és mértékét tekintve is elfogadhatatlan az oldal számára. Az összevonással javasolt 5,5%-os, munkabérre vetített járulék mértéke az eddigiekhez képest – különbözõ vállalkozási csoportoknál differenciáltan, de – összességében adóteher-növekedést jelent, tovább növelve az élõmunka költségeit. Pozitív lépésként értékelte az oldal az adómentes fejlesztési tartalék felemelését 25%-ról 50%-ra. A munkáltatói oldal javasolta, hogy 50 millió forint nyereségig 10%-os legyen a társasági adó. Az új áfatörvény tervezetében számos, jelenleg hatályban lévõ részszabály, fogalom megszûnik, és egy új, jogértelmezési folyamat kezdõdik. Mindez hosszúideig tartó jogbizonytalanságot eredményez. Szükségesnek tartja az oldal, hogy a PM tájékoztató kiadványokkal segítse a vállalkozásoknak „lefordítani” az új törvényt a jelenleg ismert és használt fogalmakra. Szükségesnek tartja továbbá, hogy az APEH tanúsítson türelmet, vegye figyelembe az új törvény teremtette kezdeti bizonytalanságot. A munkáltatói oldal egyetért a gazdaság fehérítésével – a megemelt bírságok mellett –, azonban kifogásolja, hogy a jogszabály nem tesz különbséget a szándékos adócsalás és az adózás közben elkövetett hibák között. A kormányzati oldal részérõl a pénzügyi tárca vezetõje jelezte, hogy a jövõ évi adócsomag elõkészítése során a lefolytatott egyeztetések és konzultációk eredményérõl a Kormány tájékoztatni fogja a szociális partnereket, egyszers-mind felhívta a figyelmet arra, hogy nem kerülhetnek veszélybe a konvergencia program egyensúlyt javító intézkedései.

Source: https://magyarkozlony.hu/hivatalos-lapok/f5c4fc7f61cab49f726e770d226b1c4fd9e3e04d/dokumentumok/b0b6c42cdfcb94e2e22ccfd00c85797b669eb24c/letoltes